b'\n_START_ARTICLE_\nAmki\n_START_PARAGRAPH_\nAmki, tudi Amku, Amka in Amk, je bila pokrajina v sedanjem vzhodnem Libanonu, ki se pribli\xc5\xbeno ujema z dolino Beka. Pokrajina je bila v letih 1350-1335 pr. n. \xc5\xa1t. omenjena v Amarnskih pismih._NEWLINE_V Amarnskih pismih sta pogosto omenjeni tudi sosednji pokrajini Nuha\xc5\xa1\xc5\xa1e in Nija/Nije/Nii vzhodno (?) in severno (?) od nje. Tretja hipoteti\xc4\x8dna pokrajina ob Amkiju ali v njem je Subaru, ki je v Amarnskih pismih omenjena v besedilu, da so bili lastnina ali ljudje prodani v \xc2\xbbde\xc5\xbeeli Subaru\xc2\xab._NEWLINE_Dogajanje v regiji so bila pogosto povezana s Hetiti oziroma kraljestvom Hati ali hetitskimi kralji na severu in s kade\xc5\xa1kim kraljem Etakamo.'